**Ministru kabineta rīkojuma projekta**

**"Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem" sākotnējās ietekmes novērtējuma ziņojums (anotācija)**

|  |
| --- |
| 1. **Kādēļ normatīvais akts ir vajadzīgs**
 |
| 1. Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. Ministru kabineta 2011.gada 13.decembra sēdes protokola Nr.74, 33.§ 4.punktu, kurš paredz, ka līdz likumprojekta „Grozījumi Latvijas Republikas valsts robežas likumā” pieņemšanai un ārējās sauszemes robežas rindas administrēšanas sistēmas ieviešanai Iekšlietu ministrijai (Valsts robežsardzei) jānodrošina ārējās sauszemes robežas rindas administrēšana un tam tiks piešķirts attiecīgs finansējums. Un izpildot Ministru kabineta komitejas 2012.gada 17.decembra sēdes protokola Nr.47 4.§ 2.5.apakšpunktā doto uzdevumu. |
| 2. Pašreizējā situācija un problēmas | 1. 2012.gada 16.februārī Saeima pieņēma likumu „Grozījumi Latvijas Republikas valsts robežas likumā”, kas paredz, ka ārējās sauszemes robežas rindu administrē Satiksmes ministrija. Šobrīd Valsts robežsardze nodrošina fizisku kravas transportlīdzekļu reģistrāciju valsts robežas šķērsošanai Terehovas robežšķērsošanas vietā līdz 2012.gada 31.decembrim (Ministru kabineta 2012.gada 4.jūlija rīkojums Nr.304 „Par apropriācijas pārdali Satiksmes ministrijai”). Saskaņā ar Latvijas Republikas valsts robežas likuma 10.1panta trešo daļu, ārējas sauszemes robežas rindu administrē Satiksmes ministrija. Satiksmes ministrija ar līgumu šo uzdevumu var deleģēt privātpersonai. Savukārt Latvijas Republikas valsts robežas likuma 10.1panta ceturtās daļas 1.punknts nosaka, ka kārtību un noteikumus ārējas sauszemes robežas rindu administrēšanas deleģēšanai privātpersonai nosaka Ministru kabinets. Satiksmes ministrija izstrādāja Ministru kabineta noteikumu projektu „Kārtība un noteikumi par ārējas sauszemes robežas rindu administrēšanas deleģēšanu”. Tomēr par Ministru kabineta noteikumu projektu ilgstoši nav izdevies panākt vienots viedoklis un nav izdevies saskaņot ar visiem saskaņošanas dalībniekiem, līdz ar to Satiksmes ministrijai no 2013.gada 1.janvāra nebūs iespējams nodrošināt fizisku kravas transportlīdzekļu reģistrāciju valsts robežas šķērsošanai Terehovas robežšķērsošanas vietā.
 |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4.  Tiesiskā regulējuma mērķis un būtība | Pašlaik Valsts robežsardze pirms Terehovas robežšķērsošanas vietas, realizējot kontroles talonu mehānismu, veic kravas transportlīdzekļu rindas administrāciju, proti, katram kravas transportlīdzeklim, ierodoties pirms Terehovas robežšķērsošanas vietas, tiek izsniegts rindas kārtas numurs. Visi kravas transportlīdzekļi robežšķērsošanas vietas teritorijā valsts robežas šķērsošanai tiek ielaisti stingri ievērojot rindas kārtas numuru, kas pilnībā izslēdz rindas apbraukšanas un tirdzniecības risku.Rīkojuma projekts paredz piešķirt finanšu līdzekļus Iekšlietu ministrijai (Valsts robežsardzei), lai tiktu turpināta kravas transportlīdzekļu reģistrācija valsts robežas šķērsošanai Terehovas robežšķērsošanas vietā līdz 2013.gada 1.jūlijam.  |
| 5. Projekta izstrādē iesaistītās institūcijas | Satiksmes ministrija un Valsts robežsardze |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar, jo rīkojuma projekta tiesiskais regulējums nav attiecināms ne uz vienu sabiedrības mērķgrupu, kā arī neietekmē citas sabiedrības grupas. |
| 7. Cita informācija   | Nav |

Anotācijas II sadaļa –projekts šo jomu neskar.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
|  1.  | Budžeta ieņēmumi | 0 | 0 | 0 | 0 | 0 |
|  1.1.  | valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0  | 0 | 0 | 0 | 0 |
|  1.2.  | valsts speciālais budžets | 0  | 0 | 0 | 0 | 0 |
|  1.3.  | pašvaldību budžets | 0  | 0 | 0 | 0 | 0 |
| 2.  | Budžeta izdevumi | 0  | +23.2 | 0 | 0 | 0 |
|  2.1. | valsts pamatbudžets | 0  | +23.2 | 0 | 0 | 0 |
|  2.2.  | valsts speciālais budžets | 0  | 0 | 0 | 0 | 0 |
|  2.3.  | pašvaldību budžets | 0  | 0 | 0 | 0 | 0 |
|  3.  | Finansiālā ietekme: | 0  | -23.2 | 0 | 0 | 0 |
|  3.1.  | valsts pamatbudžets | 0  | -23.2  | 0 | 0 | 0 |
|  3.2.  | speciālais budžets | 0  | 0 | 0 | 0 | 0 |
|  3.3.  | pašvaldību budžets | 0  | 0 | 0 | 0 | 0 |
|  4.  | Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | +23.2 | 0 | 0 | 0 |
|  5.  | Precizēta finansiālā ietekme | 0 | 0  | 0 | 0 | 0 |
|  5.1.  | valsts pamatbudžets | 0 | 0 | 0 |
|  5.2.  | speciālais budžets | 0 | 0 | 0 |
|  5.3.  | pašvaldību budžets | 0 | 0 | 0 |
|  6.  | Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |
| --- |
| Lai reģistrētu kravas transportlīdzekļus valsts robežas šķērsošanai Terehovas robežšķērsošanas vietā, Valsts robežsardzei (budžeta programma 10.00.00 „Valsts robežsardzes darbība) nepieciešams finansējums Ls 23 186, tajā skaitā IKK 1000 „Atlīdzība” – Ls 15 690, no tā IKK 1100 „Atalgojums” - Ls 12 573 un IKK 2000 „Preces un pakalpojumi” – Ls 7 584. Detalizēts izdevumu aprēķins pievienots pielikumā. Izdevumi pa pasākumiem var tikt precizēti atbilstoši faktiskajām izmaksām. |

 |
|  6.1.  | detalizēts ieņēmumu aprēķins |
|  6.2.  | detalizēts izdevumu aprēķins |
| 7. | Cita informācija | Nav |

Anotācijas IV, V un VI sadaļa - projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas  | Valsts robežsardze  |
| Projekta izpildes ietekme uz pārvaldes funkcijām  | Projekts šo jomu neskar |
| Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiks veidotas. |
| Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| Cita informācija | Nav. |

Pielikumā: Iekšlietu ministrijas sagatavotā informācija par ieņēmumu un izdevumu aprēķinu uz 2 lpp.

Satiksmes ministrs A.Ronis

Vīza: Valsts sekretārs A.Matīss

04.01.2013. 10:13

846

L.Pūce, 67028016

Linda.Puce@sam.gov.lv